CELEX: 32017R0762
Language: lt
Date: 2017-04-25 00:00:00
Title: 2017 m. balandžio 25 d. Tarybos reglamentas (ES) 2017/762, kuriuo iš dalies keičiamas Reglamentas (ES) Nr. 479/2013 dėl reikalavimo pateikti įvežimo ir išvežimo bendrąsias deklaracijas netaikymo vežant Sąjungos prekes Neumo koridoriumi

3.5.2017   
               
               
                  LT
               
               
                  Europos Sąjungos oficialusis leidinys
               
               
                  L 114/1
               
            TARYBOS REGLAMENTAS (ES) 2017/762
      2017 m. balandžio 25 d.
      kuriuo iš dalies keičiamas Reglamentas (ES) Nr. 479/2013 dėl reikalavimo pateikti įvežimo ir išvežimo bendrąsias deklaracijas netaikymo vežant Sąjungos prekes Neumo koridoriumi
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo,
      atsižvelgdama į Kroatijos stojimo aktą, ypač į jo 43 straipsnį,
      atsižvelgdami į Europos Komisijos pasiūlymą,
      kadangi:
      
                  (1)
               
               
                  Tarybos reglamento (ES) Nr. 479/2013 (1) 4 straipsnio a punkte nustatyta, kad reikalavimas pateikti įvežimo ir išvežimo bendrąsias deklaracijas netaikomas vežant Sąjungos prekes Neumo koridoriumi jei bendra vežamų Sąjungos prekių siuntos vertė neviršija 10 000 EUR, ir jei Sąjungos prekes lydi sąskaitos faktūros arba transporto dokumentai, atitinkantys to straipsnio b punkte nustatytas sąlygas (toliau – reikalavimo netaikymas);
               
            
                  (2)
               
               
                  10 000 EUR riba buvo nustatyta atsižvelgiant į tokio pat dydžio Komisijos reglamento (EEB) Nr. 2454/93 (2) 317 straipsnio 4 dalyje nustatytą ribą;
               
            
                  (3)
               
               
                  įsigaliojus Europos Parlamento ir Tarybos reglamentu (ES) Nr. 952/2013 (3) nustatytam Sąjungos muitinės kodeksui, Reglamento (EEB) Nr. 2454/93 (4) 317 straipsnio 4 dalis pakeista Komisijos deleguotojo reglamento (ES) 2015/2446 126 straipsnio 1 dalimi, kuria nustatyta 15 000 EUR riba. Siekiant užtikrinti vienodą Sąjungos muitų teisės aktų taikymą, reikalavimo netaikymo aprėptį reikėtų suderinti su ta riba;
               
            
                  (4)
               
               
                  dėl teisinio tikrumo ir teisinio aiškumo tam tikros Reglamento (ES) Nr. 479/2013 nuorodos turėtų būti atnaujintos;
               
            
                  (5)
               
               
                  todėl reikėtų atitinkamai iš dalies pakeisti Reglamentą (ES) Nr. 479/2013,
               
            PRIĖMĖ ŠĮ REGLAMENTĄ:
      1 straipsnis
      Reglamentas (ES) Nr. 479/2013 iš dalies keičiamas taip:
      
                  1)
               
               
                  2 straipsnio 1 punktas pakeičiamas taip:
                  „1.   Sąjungos prekės– Sąjungos prekės, kaip apibrėžta Europos Parlamento ir Tarybos reglamento (ES) Nr. 952/2013 (*1) 5 straipsnio 23 punkte;
                  
                     (*1)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).“;"
						
               
            
                  2)
               
               
                  4 straipsnis iš dalies keičiamas taip:
                  
                              a)
                           
                           
                              a punkte suma „10 000 EUR“ pakeičiama suma „15 000 EUR“;
                           
                        
                              b)
                           
                           
                              b punkto i papunktis pakeičiamas taip:
                              
                                          „i)
                                       
                                       
                                          kuriuose pateikti bent Komisijos deleguotojo reglamento (ES) 2015/2446 (*2) 126 straipsnio 2 dalies pirmoje pastraipoje nurodyti duomenys.
                                       
                                    
                                 (*2)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).“"
						
                           
                        
            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Liuksemburge 2017 m. balandžio 25 d.
         
            
               Tarybos vardu
            
            
               Pirmininkas
            
            I. BORG
         
      
      
         (1)  2013 m. gegužės 13 d. Tarybos reglamentas (ES) Nr. 479/2013 dėl reikalavimo pateikti įvežimo ir išvežimo bendrąsias deklaracijas netaikymo vežant Sąjungos prekes Neumo koridoriumi (OL L 139, 2013 5 25, p. 1).
      
         (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).
      
         (3)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
      
         (4)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).